Lav et referat af nedenstående tekst:

Tekst:
Hos sommerhusudlejningsbureauet Sol og Strand modtager de for tiden mange opkald fra lejere, som spørger til elregningen efter en sommerhusferie. De er de hastigt stigende energipriser, som får gæsterne til at henvende sig. -	Vores kunder er meget spørgende for tiden. De vil gerne vide, hvordan de kan spare på strømmen, mens de er i sommerhus. De vil gerne have gode råd til at begrænse el-regningen som for eksempel, hvad det kan betyde, hvis de dækker poolen til om natten, siger Jonas Balle Pedersen, som er regionschef i Sol og Strand i Hune. Der er god grund til at spare, hvor man kan. Siden januar er prisen på en kilowatttime hos Sol og Strand reguleret flere gange. Fra at koste 2,80 kroner koster den nu 6,50 kroner. -	Kilowattprisen virker selvfølgelig skræmmende på de fleste. Men gæsternes regning stiger faktisk kun en anelse, fordi de er gode til at spare på energien og få det bedste ud af den, siger Jonas Balle Pedersen. Hos Sol og Strand har de høje energipriser endnu ikke skræmt sommerhusgæsterne. -	Vi oplever, at vores tyske marked er en smule mere prisfølsomt, end det plejer. Til gengæld har vi flere danskere, som booker i dette efterår, siger Jonas Balle Pedersen fra Sol og Strand. Se interviewet med regionschefen hér.

Referat:
Nordjysk sommerhusudlejer har glødende telefoner.